Решение на Общия съд от 17 април 2024 г. — Coinbase/EUIPO – Coinbase Global (coinbase)
(Дело T-126/22)1
(Марка на Европейския съюз – Производство по възражение – Заявка за словна марка на Европейския съюз „coinbase“ – Международна регистрация на по-ранната словна марка „COINBASE“ – Международна регистрация на по-ранната фигуративна марка „coinbase exchange“ – Относително основание за отказ – Липса на вероятност от объркване –  Липса на сходство на стоките и услугите – Член 8, параграф 1, буква б) от Регламент (ЕС) 2017/1001)
Език на производството: английски
Страни
Жалбоподател: Coinbase, Inc. (Оукланд, Калифорния, Съединени американски щати) (представители: A. Nordemann и M. Maier, адвокати)
Ответник: Служба на Европейския съюз за интелектуална собственост (представители: M. Eberl и E. Nicolás Gómez)
Друга страна в производството пред апелативния състав на EUIPO, встъпила в производството пред Общия съд: Coinbase Global OÜ (Талин, Естония)
Предмет
С жалбата си на основание член 263 ДФЕС жалбоподателят иска отмяната на решението на четвърти апелативен състав на Службата на Европейския съюз за интелектуална собственост (EUIPO) от 20 декември 2021 г. (преписка R 1097/2021-4)
Диспозитив
Отхвърля жалбата.
Осъжда Coinbase, Inc. да заплати съдебните разноски.
____________
1     ОВ C 171, 25.4.2022 г.